
 מישיבת הוועדה למלחמה בנגע הסמים והאלכוהול

יום רביעי, כ"ה בתמוז התשע"ז (19 ביולי 2017), שעה 10:05

<סדר היום:>
<1. דוח שר הבריאות על העישון בישראל שנת 2016 - דיווח לוועדת העבודה, הרווחה והבריאות על פי סעיף 2(א) לחוק עישון מוצרי טבק, התשס"א-2000>

של חה"כ: יעל גרמן, יהודה גליק

<3. הצעה לסדר-היום בנושא: חוק להיטל על תקבולים ממכירת סיגריות ומוצרי טבק והקמת קרן למניעת עישון>
של חה"כ יעל גרמן

של: חה"כ עאידה תומא סלימאן, יואל רזבוזוב, איתן כבל, מירב בן ארי

נכחו:

<חברי הוועדה:> 
אלי אלאלוף – יו"ר ועדת העבודה, הרווחה והבריאות

תמר זנדברג – יו"ר הוועדה למלחמה בנגע הסמים והאלכוהול

מירב בן ארי
יהודה גליק

חברי הכנסת:

עבדאללה אבו מערוף

איל בן ראובן

איתן כבל

מיקי רוזנטל

נחמן שי

<מוזמנים:> 
שר הבריאות יעקב ליצמן

	משה בר סימן טוב
	–
	מנכ"ל, משרד הבריאות

	מיכל גולדברג
	–
	יועצת משפטית בריאות הציבור, משרד הבריאות

	ד"ר אודי קלינר
	–
	מ"מ ראש שירותי בריאות הציבור, משרד הבריאות

	קרן רוט איטח
	–

	ענבר גלאור
	–
	רמ"ד אפידמיולוגיה, צה"ל

	מילכה דונחין
	–
	יו"ר רשת ערים בריאות בישראל, המרכז לשלטון מקומי

	שוש גן-נוי
	–
	החברה הרפואית למניעה ולגמילה מעישון, המרכז לשלטון מקומי ושירותי בריאות כללית

	עמוס האוזנר
	–
	יו"ר, המועצה הישראלית למניעת עישון

	רבקה זלצר פרויליך
	–
	מנהלת מחלקת הסברה וקידום בריאות, דוברת, האגודה למלחמה בסרטן

	מידד גיסין
	–
	נשיא ארגון בעלי הסטומה, האגודה למלחמה בסרטן

	אביטל פאטו בן-ארי
	–
	מקדמת בריאות, האגודה למלחמה בסרטן

	מרים זיו
	–
	מנכ"ל, האגודה למלחמה בסרטן

	ד"ר לאה רוזן
	–
	ראש חוג לקידום בריאות, אוניברסיטת תל אביב

	אירית מנטש
	–
	יועצת מוקד גמילה מעישון, מכבי שירותי בריאות

	ענת יום טוב
	–
	רכזת תחום גמילה מעישון, שירותי בריאות כללית, יו"ר האיגוד הישראלי למקדמי ומחנכי בריאות

	ענת יליזרוב
	–
	העמותה לדמוקרטיה מתקדמת בישראל, חברת ועד

	אהד הלוי
	–
	עורך דין, העמותה לדמוקרטיה מתקדמת בישראל, חבר ועד

	שירה כסלו
	–
	מנכ"ל, מנהל רב מגזרי למניעת עישון



<מנהל/ת הוועדה:>
ענת כהן שמואל – מנהלת ועדת העבודה, הרווחה והבריאות

<רישום פרלמנטרי:>
א.ב., חבר המתרגמים

<1. דוח שר הבריאות על העישון בישראל שנת 2016 - דיווח לוועדת העבודה, הרווחה והבריאות על פי סעיף 2(א) לחוק עישון מוצרי טבק, התשס"א-2000>
ישיבה משותפת של ועדת העבודה, הרווחה והבריאות וועדת הסמים בנושא:

<2. הצעה לסדר-היום בנושא: "הדו"ח השנתי על מצב העישון בישראל">
של חה"כ יעל גרמן, חה"כ יהודה גליק

<3. הצעה לסדר-היום בנושא: חוק להיטל על תקבולים ממכירת סיגריות ומוצרי טבק והקמת קרן למניעת עישון>
של חה"כ יעל גרמן

<4. הצעה לסדר-היום בנושא: "ציון היום הבינלאומי ללא עישון">
של חה"כ עאידה תומא סלימאן, חה"כ יואל רזבוזוב, חה"כ איתל כבל, חה"כ מירב בן ארי
<אלי אלאלוף (יו"ר ועדת העבודה, הרווחה והבריאות):>
בוקר טוב, אנחנו פותחים ישיבה משותפת של ועדת העבודה, הרווחה והבריאות וועדת הסמים בראשותה של תמר זנדברג.

אנחנו היום ב-19 ביולי 2017, כ"ה בתמוז תשע"ז. השעה 10:05.

הסיבה המרכזית של התכנסותנו זו התחייבות של משרד הבריאות לתת אחת לשנה דוח לוועדה בנושא המאבק בעישון. בנוסף לזה יש עוד כמה בקשות שהגיעו לדיון ומצאנו לנכון לצרף אותן לדיון הזה כדי שנהיה יעילים. 

יש הצעה של חברת הכנסת יעל גרמן בנושא הדוח השנתי של מצב העישון, זה מה שאמרתי. 

הצעה שנייה גם של חברת הכנסת יעל גרמן בנושא חוק להיטל התקבולים ממכירת סיגריות.

נושא רביעי, הצעה לסדר של ציון היום הבינלאומי ללא עישון, של חברת הכנסת תומא סלימאן, יואל רזבוזוב, שניהם לא פה, ואיתן כבל ומירב בן ארי. כבודם פה. הדיון מתייחס להערה גם ולא נעשה דיון נוסף עבורם.

אנחנו שמחים שיש פה גם את השר וגם את המנכ"ל שלו. זה סימן שמתייחסים מאוד ברצינות להצעות של חברי הכנסת ולוועדה בכלל. בבקשה, אדוני השר.

<שר הבריאות יעקב ליצמן:>
בוקר טוב, תודה אדוני היושב ראש, היושבת ראש. 

כפי שהצהרתי בעבר, משרד הבריאות, גם אנוכי אישית מאוד חריפים לגבי העישון. זה לא אומר גם מדיניות, מה שצריך לעשות ואיך לעשות, אבל עצם הדבר, אני נגד והמשרד נגד העישון. 

יש כל מיני דברים שאנחנו עשינו ונעשה. עוד מעט נפרט. הדוח שאני צריך להגיש, דוח עישון, אנחנו לא מגישים את זה היום כי יש לנו הערות לגבי הדוח. ההערות מתוך פרופסור תמי שוחט שיש לה הערות לגבי הדוח הזה. היא כתבה את זה. יש את זה לפניי. העיקרון של זה אומר שלא הסקר שיש מ-2013 זה הסקר שיש ב-2016. זה סוג סקר אחר. זה לא בדיוק אותו דבר ולכן אי אפשר למדוד מזה. לעומת זאת, בינתיים אנחנו קיבלנו סקר 2017 שזה מראה שיש ירידה מ-2016, אז זה ההבדל ולכן אני לא יכול להגיד כרגע שאני הולך להגיש את הדוח הזה ולא נגיש את זה היום. נגיש את זה ברגע שנסיים את כל - - - 

<אלי אלאלוף (יו"ר ועדת העבודה, הרווחה והבריאות):>
יש לך זמן מוערך?

<שר הבריאות יעקב ליצמן:>
קשה לי להגיד כרגע אבל אנחנו נזרז את זה מאוד כי אני רוצה להוציא את זה. 

<משה בר סימן טוב:>
אני אולי אוסיף מילה רק למה ראתה תמי שוחט. תמי שוחט, צריך לומר פרופסור תמי שוחט. היום היא ראש ICDC, המרכז הישראלי לבקרת מחלות. היא פרופסור בעלת שם ומעמד והנתונים שהיא הגישה לנו, אנחנו רואים בשנת 2016 עלייה בלתי מוסברת ובלתי סבירה ביחס לשנת 2015, שאי אפשר להסביר אותה בשום קווי מגמה. 

<מיקי רוזנטל (המחנה הציוני):>
אין תאריך להגשת דוח?

<שר הבריאות יעקב ליצמן:>
ברגע שנסיים את העבודה.

<קריאה:>
כתוב בחוק 31 במרץ. 

<תמר זנדברג (יו"ר הוועדה למלחמה בנגע הסמים והאלכוהול):>
רגע, אבל הטענה היא שהנתונים ל-2016 הם לא נכונים או שב-2017 הייתה ירידה יחסית ל-2016?

<משה בר סימן טוב:>
הנתונים שאנחנו רואים זו עלייה בלתי סבירה שאנחנו לא יודעים להסביר אותה בשום צורה, בשנת 2016 וירידה ב-2017.

<תמר זנדברג (יו"ר הוועדה למלחמה בנגע הסמים והאלכוהול):>
ירידה יחסית ל-2016?

<משה בר סימן טוב:>
גם יחסית ל-2016 ובחלק מהמקרים גם ירידה יחסית ל-2015. 

אנחנו יכולים לפרסם את זה עכשיו ולבוא ולומר, הנה, אנחנו רואים ירידה והכל בסדר. אנחנו מעדיפים לעשות עוד איזשהו ניתוח מעמיק של הנתונים וזה ההשלמות שאנחנו ביקשנו לעשות כדי להציג נתונים שלמים. אני חושב שאם אנחנו נראה בשנה אחת קפיצה של 5% ואחר כך ירידה מסוימת במקרים אחרים, זה פשוט לא סביר. כל מי שיש לו איזושהי הבנה בסטטיסטיקה, יראה את הנתונים, יבין שזה לא יכול להיות. במקום שנציג נתונים שאנחנו חושבים שיש איתם בעיות קשות, אנחנו מעדיפים לקחת עוד פרק זמן קצר כדי להשלים את העבודה המקצועית. כל הנתונים יוצגו בשקיפות מלאה לחברי הוועדה עם כל ההסברים שיש לגבי הדבר הזה. מה שיש עכשיו, לא מסתדר ולא סביר שיש עלייה כזאת גדולה ב-2016.

<אלי אלאלוף (יו"ר ועדת העבודה, הרווחה והבריאות):>
אפשר לקבוע שנקיים דיון מייד אחרי הפגרה, למרות שתדעו שבפגרה אנחנו עובדים. 

<יהודה גליק (הליכוד):>
השאלה אם יש 1.2 מיליון מעשנים או 1.3 מיליון מעשנים היא כל כך לא רלוונטית.

<שר הבריאות יעקב ליצמן:>
אדוני, זה לא הנושא. הנושא זה המדד איך שמדדו אז. המדד שמדדו היום זה סוג אחר לגמרי. אני מניח, אם היה אותו מדד והייתה ירידה, לא היית מדבר. אני מניח שאם היה אותו מדד והייתה עלייה, אני לא הייתי מדבר, אז בוא נחכה קצת. 

<מיקי רוזנטל (המחנה הציוני):>
אדוני, רק הערה קטנה. אנחנו הרי כולם רוצים שפחות אנשים יעשנו. אני חושב שההערה של חבר הכנסת גליק היא נכונה כי בוא נדבר על מה עושים כשנוריד את העישון, גם אם הסטטיסטיקה טענה.

<שר הבריאות יעקב ליצמן:>
זה אמרתי כן. 

<אלי אלאלוף (יו"ר ועדת העבודה, הרווחה והבריאות):>
חבר'ה, זה רק פתיח.

<שר הבריאות יעקב ליצמן:>
אמרתי, היות שאני צריך להגיש דוח. הסיבה שלא הגשתי דוח עכשיו, אני מסביר מה עושים. אין שום בעיה, אני לא יכול להיכנס לפרטים.

<אלי אלאלוף (יו"ר ועדת העבודה, הרווחה והבריאות):>
אוקיי, בבקשה, בוא נמשיך. 

<שר הבריאות יעקב ליצמן:>
אז בואו נתחיל בכמה דברים שעושים ועשו. 

צו לתיקון התוספת לחוק בנושא הגבלות שימוש בטבק במרחב הציבורי נמצא בתהליך מתקדם. אנחנו העברנו את הטיוטה לכל הגורמים הרלוונטיים לפני משרד המשפטים. 

<משה בר סימן טוב:>
זה ב-RIA. 

<שר הבריאות יעקב ליצמן:>
ואנחנו מקווים שבהקדם החוק הזה יסתיים. נפרט כרגע איזה דברים נכללים בתוך החוק הזה.

קביעת איסור עישון במקומות בהם נערכים אירועים והופעות תחת כיפת השמיים, אז אנחנו אוסרים את זה. זה בחוק הבא.

קביעת איסור עישון בכל מקום, במתחם של בית חולים, במרפאה, לרבות מחוץ למבנים, למעט איסורי עישון מוגדרים ומרוחקים וככל שיקבעו בו מחלקות סגורות. הוראת שעה לשלוש שנים. זאת אומרת, כל המקומות האלו יאסרו חוץ מאיפה שזה מוגדר, מיוחד רק - - - 

<נחמן שי (המחנה הציוני):>
זה בתהליך?

<שר הבריאות יעקב ליצמן:>
זה בתוך החוק הזה.

<משה בר סימן טוב:>
אני אסביר. זה צו שהשר מוסמך לקבוע. השר כבר קבע מה הוא רוצה. עכשיו התהליך הממשלתי זה שזה עובר RIA, עובר למשרד המשפטים והשר חותם. 

<עבדאללה אבו מערוף (הרשימה המשותפת):>
זה יהיה גם במקומות שמותר לעשן?

<שר הבריאות יעקב ליצמן:>
איפה שיהיה לי מותר, אז מותר, אבל חוץ מזה כל המקומות אסורים. 

<משה בר סימן טוב:>
הצו קובע את המקומות שבהם זה אסור. 

<עבדאללה אבו מערוף (הרשימה המשותפת):>
יישאר מקום מותר בבית חולים?

<משה בר סימן טוב:>
ברור. הצו מרחיב את האיסור. 

<שר הבריאות יעקב ליצמן:>
ג. קביעת איסור עישון במקומות המשמשים לפעולה גופנית, לספורט, גם אם לא במבנה, באזור הכניסה לגן הילדים, בגני שעשועים ציבוריים שמיועד לילדים, באזור הכניסות והיציאות למשרד ממשלתי בטווח של 10 מטר מהכניסות והיציאות. 

ד. הוספת איסור עישון בחניון מקורה, בגני חיות. 

<יהודה גליק (הליכוד):>
חניון מקורה פלוס גני חיות. 

<משה בר סימן טוב:>
שני מקומות.

<שר הבריאות יעקב ליצמן:>
אנחנו כרגע בהליך הכנת תיקון נוסף אשר יכלול איסור מוחלט של חדרי עישון, מספר מקומות בהם העישון אסור כיום אך יש אפשרות להקצאת אזור ואנחנו הולכים להגביל את זה: קולנוע, תיאטרון, ספרייה, מוסד להשכלה גבוהה, תחנה מרכזית, תחנת רכבת, מסעדות ובתי קפה, אצטדיון, סניף בנק ודואר, מקומות עבודה, קניון, אולם שמחות. 

<יהודה גליק (הליכוד):>
כנסת.

<משה בר סימן טוב:>
זה דרמטי.

<שר הבריאות יעקב ליצמן:>
זה דבר מאוד חריף. 

<יהודה גליק (הליכוד):>
יש חוק על משרדי ממשלה.

<משה בר סימן טוב:>
הכנסת זה מקום עבודה. 

<שר הבריאות יעקב ליצמן:>
המנכ"ל ידבר עם יושב ראש הכנסת, אם הוא מתנגד לזה או מסכים לזה. אם היושב ראש מסכים אז אני מבקש להכניס גם את הכנסת. זה תלוי ביושב ראש. אם הוא מסכים, אין לי שום בעיה עם זה.

<אלי אלאלוף (יו"ר ועדת העבודה, הרווחה והבריאות):>
אני יכול לנחש. הוא יסכים. 

<שר הבריאות יעקב ליצמן:>
בסדר, אבל אני לא יכול לעשות משהו בכנסת בלי ההסכמה של היושב ראש.

בית אבות, דיור מוגן, תיקון לנוסח הקיים. כל מקום, בית אבות או דיור מוגן למעט חדר מגורים שלא גר בו מי שאינו מעשן.

2. חדר נפרד לחלוטין שהוקצה לעישון בידי הנהלת המקום או אם הוקצה, בלבד שיש סידור אוורור תקינים והעישון בו לא גורם למטרד לאחרים. 

יש עכשיו שורה גדולה. אדוני המנכ"ל, אתה תפרט את הדברים האחרים. 


אני גם נתתי הוראה. יש אתר למשרד הבריאות, מה שנקרא "קול הבריאות", אתר שאנשים מצלצלים ומקבלים מענה לכל מיני דברים. כשאנשים מחכים ל"קול הבריאות" בתור, נתתי הוראה להכניס שם פרסום נגד העישון, בהקלטה, שבינתיים כשמחכים, שישמעו נגד העישון. 


פניתי לשר האוצר. אני בעד העלאת מיסים של הסיגריות. ביקשתי גם העלאה על גלגול. 

<יהודה גליק (הליכוד):>
אייקוס.

<שר הבריאות יעקב ליצמן:>

אייקוס, אני FDA. אני אמרתי את זה. אני מחכה. מה שאמרתי בפעם הראשונה, אני עדיין - - -


אני מבקש שהמנכ"ל ירחיב את הדברים הנוספים. 

<קריאה:>

האם קיבלתם תשובה משר האוצר?

<שר הבריאות יעקב ליצמן:>
לא קיבלתי תשובה. 

<עבדאללה אבו מערוף (הרשימה המשותפת):>
סליחה כבוד היושב ראש, כל ההגבלות והאיסורים גם צריכים להתייחס לנרגילות. 

<משה בר סימן טוב:>
מוצרי עישון, כן. 

<מיקי רוזנטל (המחנה הציוני):>
במגזר הערבי ציבור המעשנים כפול מהמגזר היהודי. 

<עבדאללה אבו מערוף (הרשימה המשותפת):>
אני יודע.

<מיקי רוזנטל (המחנה הציוני):>
וחלקם מעשן נרגילות.

<משה בר סימן טוב:>
בלי קשר, הקצנו כסף לתכנית ייעודית למגזר הערבי. אנחנו מודעים שבמגזר הערבי, בעיקר בקרב הגברים - - - 

<יעל גרמן (יש עתיד):>
כמה הקצתם, משה?

<משה בר סימן טוב:>
1.5 מיליון שקלים גם להסברה, גם לפעילות, קידום בריאות ודברים אחרים. כמו שאנחנו עובדים איתם באופן ממוקד גם על נושאים אחרים, אנחנו עובדים גם על הדבר הזה. 

בהמשך למה שהשר אמר, השר דיבר על הקו הטלפוני. אנחנו גם מתחילים הליכים של לצאת למכרז לקו גמילה לאומי, מה שנקרא quitline, שאנשים שרוצים להיגמל מעישון יוכלו להתקשר לקו הזה ולקבל תמיכה וסיוע. 

<תמר זנדברג (יו"ר הוועדה למלחמה בנגע הסמים והאלכוהול):>
של המשרד?

<משה בר סימן טוב:>
של המשרד. יש כיום של קופות החולים. חלקן עושות את זה, חלקן לא עושות את זה. אנחנו רוצים שיהיה לכולם באופן לאומי. אנחנו נצטרך להקצות גם לזה משאבים ואנחנו מתחילים עכשיו את הליכי המכרז לדבר הזה. 

השר דיבר על המיסוי. אנחנו רוצים להסמיך מפקחים. בבתי חולים היום הפיקוח נמצא ברמת השלטון המקומי. אנחנו רוצים לשים גם בבתי חולים. אנחנו בוחנים את האופציה. זו אופציה שנצטרך לבחון אותה גם עם משרד המשפטים, לעשות איזושהי חולייה של המשרד שתהיה חולייה ארצית.

<שר הבריאות יעקב ליצמן:>
של בתי החולים כפוף למשרד.

<משה בר סימן טוב:>
שכפוף למשרד, כן. שלא נהיה תלויים רק בשלטון המקומי.

<שר הבריאות יעקב ליצמן:>
בשלטון המקומי לצערי האכיפה לא - - - 

<מיקי רוזנטל (המחנה הציוני):>
אחת הבעיות זה האכיפה. 

<שר הבריאות יעקב ליצמן:>
כן, לא עושה.

<משה בר סימן טוב:>
ואז נראה, אולי גם נרחיב את זה לעוד אזורים. 

הדבר הנוסף זה תיקון החוק להגבלות פרסום ושיווק על מוצרי טבק, שהדבר שהשר קידם אותו בעבר, שכל מי שמפרסם יצטרך להקצות שטח פרסום נגדי.

<מיקי רוזנטל (המחנה הציוני):>
אפשר שאלה בכל אופן בעניין הזה?

<אלי אלאלוף (יו"ר ועדת העבודה, הרווחה והבריאות):>
תן לו לסיים.

<מיקי רוזנטל (המחנה הציוני):>

לא, הוא מדבר על הפרסום. אני רוצה לשאול אם זה כולל גם אינטרנט וכו'. 

<שר הבריאות יעקב ליצמן:>
כן, כן. עוד מעט תשמע.

<משה בר סימן טוב:>
האמת שזה היה משפט שכתוב לי פה, זה גם שבאמת ההוראה תהיה תקפה גם בעיתון וגם באינטרנט. גודל האזהרה על קופסת הסיגריות יגדל ל-20%. יאסור ייצור ושיווק של מוצרי מזון או צעצועים הדומים למוצר טבק, יאסר על חברות לחלק מוצרי טבק ללא תמורה. זה תיקון לחוק שאנחנו נעשה. לא יוכלו לחלק טבק ללא תמורה או בעבור הצטרפות לרשימת דיוור ודברים מהסוג הזה, קידום מכירות. חברות הטבק יחויבו לדווח לשר הבריאות על תכולתם של מוצרי טבק ורעילותם של המרכיבים.

עכשיו אני רוצה רגע לעשות זום אאוט על העניין. כשאנחנו מסתכלים על עישון, יש שלושה נדבכים שעליהם הדבר הזה עומד: בעיניי, ולא בגלל שאני כלכלן, הדבר הכי חשוב זה הנגישות הכלכלית למוצר וככל שאנחנו נהפוך את המוצר הזה ליותר יקר, ככה אנשים יעשנו פחות. זה מוכח מחקרית בכל מקום. זה דבר אחד.

דבר שני זה להגביל את המקומות שבהם אפשר לעשן. ככל שאפשר לעשן בפחות מקומות, ככה פחות אנשים מעשנים ולכן אנחנו מתקנים את הצו.

הדבר השלישי זה פרסום, שיווק ודברים אחרים וגם בדברים האלה אנחנו נוגעים.

הדבר האחרון זה באמת המעגל של האכיפה, שהוא רואה שכל הדברים שאנחנו קובעים אותם אכן מתקיימים, וגם לזה אנחנו מתייחסים, לכן זה העקרונות שעליהם עומדת התכנית.

<אלי אלאלוף (יו"ר ועדת העבודה, הרווחה והבריאות):>
בבקשה.

<תמר זנדברג (יו"ר הוועדה למלחמה בנגע הסמים והאלכוהול):>
טוב, תודה רבה אדוני היושב ראש על קיום הישיבה וגם על ההיענות לערוך ישיבה משותפת, לשר ולמנכ"ל באמת על ההופעה כאן. אני מסכימה שהופעה משותפת מעידה על חשיבות הנושא וכמובן לכל צוות המשרד.

תראו, אדוני המנכ"ל, חלק גדול, אם לא כל מהדברים שדיווחת עכשיו זה דברים שפרסמת לא מזמן, לפני כמה חודשים במסגרת תכנית המנכ"ל להתמודדות עם העישון. אמרת זום אאוט ואני רוצה רגע לעשות את הזום אאוט עוד יותר החוצה. הזום אאוט הוא כזה. 

<שר הבריאות יעקב ליצמן:>
מה זה זום אאוט?

<משה בר סימן טוב:>
להסתכל מלמעלה.

<מיקי רוזנטל (המחנה הציוני):>
ממעוף הציפור.

<תמר זנדברג (יו"ר הוועדה למלחמה בנגע הסמים והאלכוהול):>
יותר בגדול. 

<שר הבריאות יעקב ליצמן:>
מה זה מעוף הציפור?

<קריאה:>
ממבט כולל. 

<שר הבריאות יעקב ליצמן:>
אי אפשר להגיד את זה פשוט? 

<קריאה:>

כי זה הביטוי בעברית התקנית, אדוני. 

<מיקי רוזנטל (המחנה הציוני):>
מעוף הציפור זה ביטוי בעברית. 

<תמר זנדברג (יו"ר הוועדה למלחמה בנגע הסמים והאלכוהול):>
אתה אמריקאי, אז רציתי שיהיה לך נוח. 

<שר הבריאות יעקב ליצמן:>
לאמריקאי לא אומרים מעוף הציפור. 

<תמר זנדברג (יו"ר הוועדה למלחמה בנגע הסמים והאלכוהול):>
תראו, מדינת ישראל עד שנות ה-80 המאוחרות הובילה בצעדים שהיא נקטה נגד עישון, אם זה בתחילה שהיה בזמנו, בתחילת המגבלות, חוק איסור עישון במקומות ציבוריים, המגבלות על פרסום כולל המגבלות התכניות וכולל האזהרות על החפיסות וכל הדברים האלה. איפשהו בין שנות ה-80 המאוחרות, מדובר על לפני כבר כמעט שלושים שנה, לאורך שנים מדינת ישראל נרדמה במהלך הדרך והיום אנחנו בין המדינות שמשתרכות מאחור מבחינת הצעדים נגד עישון. הרבה מדינות העולם בהמלצת הגורמים המקצועיים וגורמים אזרחיים, חלקם הנציגים הישראלים שיושבים פה, גם ההסתדרות הרפואית, גם המועצה למניעת עישון, האגודה למלחמה בסרטן, הרבה מהגורמים האזרחיים שיושבים פה עומדים בקו אחד עם גורמים עולמיים בעולם בדיוק בשלושת התחומים שדיבר עליהם המנכ"ל: אחד, זה המיסוי. דרך אגב, אני חייבת לשים כאן כוכבית כי זה לא תמיד מתנהג ככה, מה שיותר יקר פחות קונים, אלא יש פה גם את הנושא של מס על עניים. צריך לקחת את זה בחשבון. אני בעד העלאת מיסוי. אני חושבת שצריך להקשות על הנגישות, אבל זה לא יכול להיות הצעד היחיד כי זה בסופו של דבר זה יתורגם למס נוסף על עניים שפשוט יוציאו יותר מי שמכורים. 

<שר הבריאות יעקב ליצמן:>
אני חושב שזו המחשבה של שר האוצר.

<תמר זנדברג (יו"ר הוועדה למלחמה בנגע הסמים והאלכוהול):>
אז אני לא יודעת, כי ראינו את הקפיצה גם בטבק לגלגול, ואת זה חבר הכנסת גליק מוביל. אני חושבת שהצעד שלכם כן למסות הוא נכון, אבל אני שמתי על זה כוכבית רק כדי להגיד שבלי הצעדים האחרים זה לא יכול להיות הצעד היחיד. 

שני הדברים הנוספים, אחד זה המקומות שבהם מותר או אסור לעשן. זה בעצם הדבר היחיד שכרגע הוא קונקרטי מבחינת הצעדים שהראיתם לנו, שקורה כרגע, והוא צעד, אני חייבת לומר, מאוד מינורי. הוא לא מרחיק לכת.

<משה בר סימן טוב:>
לאסור חדרי עישון במסעדות?

<תמר זנדברג (יו"ר הוועדה למלחמה בנגע הסמים והאלכוהול):>
זה קיים היום בחוק העישון. 

<משה בר סימן טוב:>
כל מסעדה שאני נכנס אליה, יש בה חדר עישון. זה לא נכון. 

<תמר זנדברג (יו"ר הוועדה למלחמה בנגע הסמים והאלכוהול):>
בסדר, זה מבורך, זה חשוב. 

<משה בר סימן טוב:>
לאסור במסעדות, לאסור באוניברסיטה, בתיאטרון, בקולנוע. 

<תמר זנדברג (יו"ר הוועדה למלחמה בנגע הסמים והאלכוהול):>
זה מבורך מאוד, זה חשוב, אבל קח בחשבון שבוועדה צמודה כאן רק ביום שני קידמנו חוק עם השילוט האחיד הזה והשלט של "אסור לעשן" נכנס לתוך חמש הוראות שונות ואפילו לא מיוחד, כולל לא דרך אגב באולמות שמחות שהיה לנו שם מחלוקת. 

<קריאה:>
נכון, בניגוד לעמדתנו.

<תמר זנדברג (יו"ר הוועדה למלחמה בנגע הסמים והאלכוהול):>
כן. 

<יעל גרמן (יש עתיד):>
הגשתם הסתייגות? 

<קריאה:>
לא.

<יעל גרמן (יש עתיד):>
למה?

<קריאה:>
על מה הסתייגות?

<יעל גרמן (יש עתיד):>
הסתייגות על כך שלא יאחדו את השילוט של "אסור לעשן", מפני שעל ידי כך אתה ממזער - - -

<אלי אלאלוף (יו"ר ועדת העבודה, הרווחה והבריאות):>
יש שילוט היום בעסקים שמצרפים מספר איסורים ביחד כולל העישון. 

<שר הבריאות יעקב ליצמן:>
אין לי בעיה.

<תמר זנדברג (יו"ר הוועדה למלחמה בנגע הסמים והאלכוהול):>
יש לנו כרגע מחלוקת על הנושא של אולמות השמחות. השלטים של איסור עישון באולמות אירועים. 

<שר הבריאות יעקב ליצמן:>
אנחנו אמרנו על זה עכשיו.

<תמר זנדברג (יו"ר הוועדה למלחמה בנגע הסמים והאלכוהול):>
אני מדברת על השילוט. 

<קריאה:>
אז הוא אמר שהוא יגיש הסתייגות.

<תמר זנדברג (יו"ר הוועדה למלחמה בנגע הסמים והאלכוהול):>
מצוין. זה הדבר על האיסור, אבל יש עוד צעדים כמו לדוגמא מקומות כמו גני שעשועים, מקומות פתוחים. 

<שר הבריאות יעקב ליצמן:>
כל הדברים כתבנו.

<תמר זנדברג (יו"ר הוועדה למלחמה בנגע הסמים והאלכוהול):>
זה בתוך התקנות? 

<משה בר סימן טוב:>
זה בצעד הראשון, גני ילדים, גני שעשועים, כניסות ויציאות למשרד ממשלתי, חניונים.

<תמר זנדברג (יו"ר הוועדה למלחמה בנגע הסמים והאלכוהול):>
והנושא החשוב ביותר והוא הנושא של איסור שיווק ופרסום. אני יודעת שהשר מתנגד. אני לא יודעת למה, אבל באופן אישי מתנגד לנושא של התמונות על החפיסות. מדינות העולם התקדמו לתמונות הרבה יותר מפחידות ומבהילות וזה הוכח אפקטיבית. מדינות העולם התקדמו לחפיסות אחידות ולא ממותגות ואפילו עשו משאל מה הצבע הכי מגעיל ודוחה כדי להפחית את העישון. מדינות העולם אסרו על פרסום במדיה הממומנת, במדיה הקנויה באופן הרבה יותר גורף ממה שקיים בישראל. מדינות בעולם, הנושא של קידום מכירות כמו שהיה בהר מירון שראינו ובאירועי פתיחת שנה בימי סטודנטים וכל הדברים האלה. 

<שר הבריאות יעקב ליצמן:>
גבירתי, אסרנו את זה במירון. זה לא היה על דעתנו.

<משה בר סימן טוב:>
זה לא חוקי.

<שר הבריאות יעקב ליצמן:>
זה לא חוקי והבהרנו להם חד משמעית שאסור לעשות את זה.

<תמר זנדברג (יו"ר הוועדה למלחמה בנגע הסמים והאלכוהול):>
נכון, אבל הם מוצאים כל מיני דרכים תמורת השתתפות בשאלון ולמלא איזה משפט וכל הדברים האלה. 

<משה בר סימן טוב:>
זה בדיוק מה שהקראנו. 

<תמר זנדברג (יו"ר הוועדה למלחמה בנגע הסמים והאלכוהול):>
אבל אתם תשנו את החוק כדי שזה יכיל את הדברים האלה?

<משה בר סימן טוב:>
כן, תיקון החוק, הגבלת מוצרי שיווק ומוצרי טבק. 

<אלי אלאלוף (יו"ר ועדת העבודה, הרווחה והבריאות):>
יש לי רשימה מסודרת. נחמן שי, בבקשה.

<יעל גרמן (יש עתיד):>
מה עם ההצעה שלי לסדר, אדוני היושב ראש? יש לי שתי הצעות לסדר.

<נחמן שי (המחנה הציוני):>
אולי תיתן ליעל קודם?

<אלי אלאלוף (יו"ר ועדת העבודה, הרווחה והבריאות):>
תנו לי לנהל את הישיבה, ברשותכם.

נחמן שי, בבקשה.

<קריאה:>
היא באמת הציעה את ההצעה.

<אלי אלאלוף (יו"ר ועדת העבודה, הרווחה והבריאות):>
ציינו את זה וזה יהיה בדיון. הדיון משולב, קודם כל הדוח של שר הבריאות על נושא העישון ואחר כך נגיע לזה. 

נחמן שי, בבקשה.

<נחמן שי (המחנה הציוני):>
תודה לך, תודה לשר ולמנכ"ל. 

תראו, אני הבנתי שהדוח לא מוכן והוא מבשר על ירידה אחרי עלייה, ולכן אתם מבקשים לבדוק ולא להסתדר לכם עם התיאוריות הסטטיסטיות, אבל בחיים אני רואה יותר אנשים מאשר אי פעם בעבר, מעשנים. זה הכי אמפירי שיכול להיות וכל אחד יכול להעיד על כך שיש עלייה בעישון בחברה הישראלית. 

אני רוצה לציין לצורך העניין שאשתי עוסקת בניסיונות נואשים לגמול מעישון, שזה פרוייקטים שמתנהלים באמצעות קופות החולים וגם כן לצערי הרב מאוד קשה לעודד אנשים להשתתף בפרוייקטים שתכליתם לגמול אותם מאחת הסכנות הכי גדולות לחייהם, ואנחנו כולנו במשפחה שותפים למאמץ הזה.

 אני באמת אומר לך, השר, אני לא מרגיש שאתה הכרזת מלחמה על העישון. אני אומר לך את זה בגלוי. אני יודע שכשאתה רוצה להוביל משהו, אתה יודע איך לעשות את זה ועשית את זה בנושאים אחרים. החלטת ש-MRI זו משימה לאומית וכו'. כאן מדובר בהצלת נפשות באמת. אין לזה הגדרה אחרת. כל אחד בחדר הזה יודע שמי שמעשן מקצר את חייו או את חייה במודע כנראה. יהיו כאלה שיגידו, אל תתערבו לנו כי עניין שלנו אישי, אני יכול לעשות עם חיי מה שאני רוצה. התשובה היא לא, בגלל שכשחייך או חייך מתקצרים, החברה כולה מזדעקת כדי לעזור לך ונושאת על גבה את ההוצאות הרפואיות של הטיפולים והאשפוזים וכל מה שבא אחר כך בעקבות העישון. 

אם אנחנו רוצים להקל על המשא הכבד של מערכת הבריאות במדינת ישראל, שאתה נושא בה, הנה נקודה מובהקת שאפשר להציל היום אנשים, בעיקר אצל הצעירים ששם אחוזי העישון תמיד יותר גבוהים, אצל החברה הערבית שבה האחוזים הם בכלל מפוצצים, אתה יודע את זה, עוד יותר גבוה. זו גם תופעה של חברות במצוקה וכן הלאה, שלפעמים קשה להם למצוא פעילויות אחרות אז הם פורקים את זה בעישון. זה צריך להיות הפרוייקט אולי המוביל במשרד הבריאות ואני לא מקבל את הרושם הזה. 

יש למשל את סוגיית הסיגריות האלקטרוניות שגם היא תחליף מוזר, גם כן טריק כזה של חברות הטבק כדי להגניב מוצר חדש שבסופו של דבר מרעיל כמו המוצר הקיים.

<מיקי רוזנטל (המחנה הציוני):>
הם עדיין מפרסמים כאילו שזה לא סיגריות. 

<נחמן שי (המחנה הציוני):>
זו סיגריה לכל דבר. 

ברור שתעשיות הענק האלה שמשופעות במזומנים יעשו כל תרגיל שהן יכולות כדי לשמור על הנתח שלהן בשוק, ואם הן רואות שהן קצת יורדות בעישון טבק, אז הן ימציאו משהו חדש, אבל בסופו של דבר הנזק הוא אותו נזק. הנזק הוא לא רק אינדיבידואלי, הוא לאומי, ואני אומר עוד פעם, אני קורא שתכריזו מלחמה, תשתמשו במשאבים שלכם, בכספים שיש לכם. אם לא, אז בכספים אחרים. אני חושב שהכנסת תבוא לעזור לכם כדי להציל מיליוני אנשים מסכנת החיים שמצפה להם. תודה רבה. 

<אלי אלאלוף (יו"ר ועדת העבודה, הרווחה והבריאות):>
בבקשה, מיקי רוזנטל.

<מיקי רוזנטל (המחנה הציוני):>
תודה רבה אדוני. המצב הוא חמור. זה הממית מספר 1 וגורם מספר 1 למוות בישראל. מדובר באלפים של אנשים. אין שאלה לגבי הנזקים. השאלה היא רק לגבי הפתרונות. נחמן אמר זה גם, יש תחושה שהמשרד איננו אגרסיבי במאבקו בעניין הזה, כי יש שורה של דברים שהוצאו. אני לא אומר שכולם חכמים וכולנו נבונים וצריך לאמץ את כולם, אבל הם מקובלים במדינות המערב. חלק מהם למשל מאפשר לתבוע את חברות הסיגריות על הנזקים שהם עשו. הרי זה עולה לנו מיליארדים כל שנה. 

<שר הבריאות יעקב ליצמן:>
מי מפריע?

<מיקי רוזנטל (המחנה הציוני):>
החוק. צריך לתיקון החוק, אדוני. אם אתה מאפשר את זה, אני מביא לך את ההצעה. צריך תיקון לחוק שיאפשר תביעה של חברות הסיגריות. זה עולה לנו מיליארדים לטפל בנזקים. 

<יעל גרמן (יש עתיד):>
יש הצעת חוק כזו.

<מיקי רוזנטל (המחנה הציוני):>

יש אפילו הצעות חוק כאלו. לא חשוב. אם אתה תומך בזה, תוביל את זה אתה. אנחנו לא רוצים שום קרדיט, אנחנו רק רוצים שאפשר יהיה לתבוע את חברות הסיגריות ואז יכול להיות שאנחנו נצמצם את זה, וזה לא עולה כסף. זה רק תיקון בחוק.

<אלי אלאלוף (יו"ר ועדת העבודה, הרווחה והבריאות):>
לנקודה הספציפית הזאת, וכולנו ודאי נסכים לעשות את התיקון, אני בעד שנעשה את התיקון.

<מיקי רוזנטל (המחנה הציוני):>
אדוני יוביל את זה. 

<אלי אלאלוף (יו"ר ועדת העבודה, הרווחה והבריאות):>
אחת ההחלטות הראשונות היום, אנחנו נוביל את התיקון הזה.

<מיקי רוזנטל (המחנה הציוני):>
אני אדבר על שלוש סוגיות רחבות של העניין הזה.

הסוגיה השנייה נוגעת לפרסום הגורף, כן או לא. אדוני אימץ את המדיניות של מודעה תמורת מודעה או שטח תמורת שטח. אני אומר לך בצער רב שחברות הסיגריות מובילות תמיד על הציבור וודאי על משרדי הממשלה בעניין הזה. הטריקים שהם עושים הם אין סופיים. אנחנו לא נוכל להתמודד עם זה. בין היתר אני ציינתי את הדבר הזה שהם היום עושים פרסום סמוי בהיקפים שאנחנו אפילו לא יכולים לקלוט. הם לוקחים עיתונאים, ידיעות אחרונות ומאתר וואלה והם מסיעים אותם לתאגידי הטבק והם משלמים להם כסף שהם יכתבו בעד האייקוס או יכתבו שעישון לא מסוכן וכל מיני. 

גם אצל העיתונאים יש הרבה בעיות, תאמין לי, וכל מיני טריקים כאלה שאם אנחנו לא נגיב - - - 

<שר הבריאות יעקב ליצמן:>
כל זה לא נוגע אלי. מה שנוגע אלי זו המדיניות שלי. אני לא בעד לעשות איסור גורף. אני אמרתי שכל מודעה שרוצים, למשל התפרסמו ביום שישי בעד העישון, אז הוא צריך לפרסם ביום שישי נגד עישון, באותו גודל, ואז העיתונים ירוויחו. 

<מיקי רוזנטל (המחנה הציוני):>
ההצעה שלכם לא עוסקת בפרסום סמוי, למשל. מה נעשה? אחר כך נשלח איש לתאגידי הטבק שיגיד שזה פויה? אני אומר לך, היום דרכי הפרסום הן כל כך מתוחכמות שזה לא נותן מענה. אני אומר לך אדוני, אני חולק עליך בסוגיה. אני חושב שצריך לעשות איסור גורף. אתה אומר איסור חלקי.

<משה בר סימן טוב:>
לוקחים עיתונאי ומסיעים אותו.

<מיקי רוזנטל (המחנה הציוני):>
כן, צריך לאסור את זה בחוק.

<שר הבריאות יעקב ליצמן:>
אני לא בטוח מי יוריד יותר מהר את הפרסום, אני או לפי שאיך שאתם רוצים.

<מיקי רוזנטל (המחנה הציוני):>
תקשיב, אני רק אומר לך, אני קצת מתמצא בזה. הפרסום היום הוא הרבה יותר מתוחכם. רובו הוא שאתה לא רואה אותו כמודעה. 

אם חברת הטבק לצורך העניין משלמת למערכת, היא אומרת, לא רוצה מודעה, אני רוצה שתעשה כתבה על איזה מחקר שעשינו, אז אתה לא יכול אחר כך להתמודד עם הדבר הזה וזו רק דוגמא. אני יכול להביא לכם עשרות דוגמאות. 

<קריאה:>
תוכן שיווקי.

<מיקי רוזנטל (המחנה הציוני):>
תוכן שיווקי קוראים לזה, פרסום סמוי, והדבר הזה הוא בעייתי במיוחד בתחום הסיגריות. אז זה הדבר השני שאני אומר לך. המענה שלכם הוא לא שלם. אתה לא רוצה לאמץ את איסור פרסום גורף.

<שר הבריאות יעקב ליצמן:>
אתה רוצה את כל התורה כולה על רגל אחת? 

<מיקי רוזנטל (המחנה הציוני):>
לא, אני רק מעיר את ההערות שלי, אדוני.

<שר הבריאות יעקב ליצמן:>
אני אומר לך, ואהבת לרעך כמוך.

<מיקי רוזנטל (המחנה הציוני):>
מאה אחוז. 

הדבר השלישי זה כן נוגע לאייקוס. אתה הודעת שעד שה-FDA יודיע מה קורה עם הדבר הזה, אנחנו נאסור את השיווק של זה בארץ.

<יעל גרמן (יש עתיד):>
ה-FDA גם אוסר. 

<מיקי רוזנטל (המחנה הציוני):>

הכללים זה כללים של סיגריות.

<שר הבריאות יעקב ליצמן:>
רגע, צריך להבהיר. החברה לקחה על עצמה להכליל איסור, לא יודע בדיוק איזה דברים - - - 

<קריאה:>
ליישר קו עם סיגריה.

<שר הבריאות יעקב ליצמן:>
היא לקחה את זה על עצמה ולכן אמרתי גם לבג"צ, אחד הדברים, ברגע שהיא לקחה על עצמה אז אין לי מה להוסיף. 

<אהד הלוי:>
בגלל זה הגשנו בג"צ.

<שר הבריאות יעקב ליצמן:>
תגיש בג"צ עד מחרתיים, אבל אל תתערב כשאני מדבר. 

אני חוזר ואומר, מה שאני חושב, יש לנו מישהו שיודע לבדוק את זה. אני לא יודע לבדוק את זה. אני לא חושב שאנחנו יודעים לבדוק את זה. FDA מקובל על כל העולם. מה שהוא יגיד אני אקבל. 

<מיקי רוזנטל (המחנה הציוני):>
המדיניות היא ראויה, מדיניות הזהירות המונעת, שעד שלא נדע שזה לא מזיק, אז זה יהיה כמו סיגריה, אבל בשלב הזה שייקח כמה שנים יתכן, אייקוס עושה שטיפת מוח לציבור הישראלי כאילו הסיגריה הזאת היא סיגריה בריאה, ואנחנו לא עונים על זה.

<שר הבריאות יעקב ליצמן:>
הוא התחייב לבג"צ שהוא מקיים את זה כאילו זה סיגריה.

<תמר זנדברג (יו"ר הוועדה למלחמה בנגע הסמים והאלכוהול):>
הוא עשה פרסום ענק "עתיד ללא עשן". 

<שר הבריאות יעקב ליצמן:>
זה גם כמו סיגריות. אותו דבר. 

<מיקי רוזנטל (המחנה הציוני):>
זה מוצר חדש שמשרד הבריאות צריך להגיד, אל תגעו בו עד שלא יתברר אם הוא באמת מסוכן או לא. 

<משה בר סימן טוב:>
כל ההגבלות שחלות על סיגריות חלות על זה.

<מיקי רוזנטל (המחנה הציוני):>
אני יודע, אבל הם עושים שטיפת מוח. אתה יודע כמה הם משקיעים. הם משקיעים בזה הון תועפות. משרד הבריאות אומר, נחכה, והם שוטפים את המוח לציבור. 

<אלי אלאלוף (יו"ר ועדת העבודה, הרווחה והבריאות):>
המסר עבר, אבל אל תשכחו שכל זמן שאתם לוקחים זה על חשבון של חברים אחרים.

עבדאללה אבו מערוף ואחר כך הולכים למי שהציע הצעות שאנחנו אמורים להתייחס, אז אנחנו עוברים לחברת הכנסת יעל גרמן ואחר כך לחבר הכנסת איל בן ראובן. בבקשה.

<עבדאללה אבו מערוף (הרשימה המשותפת):>
בוקר טוב כבוד השר, כבוד יושבי הראש, אלאלוף ותמר. אני חבר ועדה גם במאבק בנגע הסמים. 

טוב שאין דוח, אז יש זמן לדבר. דרך אגב, הדוח הזה לא מעניין. אנחנו יודעים מבחינה סטטיסטית כמה זה פוגע וכל הנתונים שישנם, כמה מחלות, כמה מתים. טוב שלא היה דוח. צריך להיות חידוד של התכנית, איך למנוע את העישון ולהפחית. 

שלושה מישורים חשובים מאוד: צריך להקדיש את הכסף שצריך ואת הזמן לכל תחום: מניעה, התרעה והסברה. אם אנחנו נעשה את זה ביחד, אני חושב שלא תהיה תכנית טובה ולא נמצה את המטרה כמו שצריך, לכן זה להתחיל במניעה והסברה אפילו בבתי ספר, חינוך. צריכה להיות תכנית מיוחדת. משרד החינוך צריך לתאם את זה בכיתות הגבוהות.

<אלי אלאלוף (יו"ר ועדת העבודה, הרווחה והבריאות):>
יש פה נציג משרד החינוך? כן.

<עבדאללה אבו מערוף (הרשימה המשותפת):>
צריכה להיות תכנית מיוחדת בשיתוף עם משרד הבריאות ומשרד החינוך, בבתי הספר, איך לעשות תכנית הסברה טובה מאוד. 

עניין שהערת, אכן אני בעד המיסוי כמה שאפשר. נכון, עניים ולא עניים אבל זה עניין מאוד חשוב. אני יודע שמיסוי והרבה כסף זה מרתיע. ההתרעה צריכה להיות גם גורם חשוב מאוד. 

צריך להתריע יותר בעניין הענישה. אפשר להחמיר בענישה, מי שמפר את החוקים של העישון איפה שאפשר לעשן.

עניין של טיפול הגמילה. אני יודע שבקופות חולים יש סדנאות, אבל זה לפעמים נתקע כשאין אפשרות ועולה כסף, לכן גם משרד הבריאות צריך לקחת את זה בחשבון.

<משה בר סימן טוב:>
זה קו הגמילה שאנחנו עושים. 

<עבדאללה אבו מערוף (הרשימה המשותפת):>
בסדר, אוקיי, אז אני גם רוצה ששם יהיה יותר. 

<תמר זנדברג (יו"ר הוועדה למלחמה בנגע הסמים והאלכוהול):>
אגב, איך זה יעבוד עם קופות החולים? 

<משה בר סימן טוב:>
יהיה קו גמילה לאומי. אנחנו נסתדר איתם.

<תמר זנדברג (יו"ר הוועדה למלחמה בנגע הסמים והאלכוהול):>
אתם תממנו והם יפנו את המטופלים?

<משה בר סימן טוב:>
נמצא איזשהו הסדר מימון איתם. זה חלק מהדברים שנצטרך לעשות.

<תמר זנדברג (יו"ר הוועדה למלחמה בנגע הסמים והאלכוהול):>
היום יש 6 מיליון שקל בסל התרופות - - -

<עבדאללה אבו מערוף (הרשימה המשותפת):>
וקמפיין מיוחד בעניין של האוכלוסיה הערבית שאצלה העניין של העישון הוא פי כמה יותר מהאוכלוסיה הכללית, לכן תכנית מיוחדת בשיתוף. אני רוצה שתהיה בשיתוף פעולה מוגדל עם האגודה למלחמה בסרטן, אגודת הגליל ואגודת קידום הבריאות בכלל בצפון אצל האוכלוסיה הערבית, תכנית מותאמת. גם העניין הנרגילות זה מאוד ספציפי. 

<משה בר סימן טוב:>
לעניין של המגזר הערבי.

<עבדאללה אבו מערוף (הרשימה המשותפת):>
כן, גם עניין הנרגילות זה מאוד ספציפי שאכן אנחנו נדחוף - - -

<שר הבריאות יעקב ליצמן:>
נרגילות, הסכמתי.

<עבדאללה אבו מערוף (הרשימה המשותפת):>
בסדר, תודה. 

<אלי אלאלוף (יו"ר ועדת העבודה, הרווחה והבריאות):>
תודה. 

חברת הכנסת יעל גרמן.

<יעל גרמן (יש עתיד):>
תודה רבה לך. כבוד השר ואדוני היושב ראש, אנחנו יושבים ומדברים בצורה מאוד מנומסת, למעשה על עניין של חיים ומוות. אנחנו יודעים במפורש שהיום כ-8,000 איש מתים כתוצאה מנזקי העישון, מתוכם גם אלה שלא מעשנים, שמעשנים פאסיביים. 

אני רוצה לומר לך אדוני השר, שאתה במשך השנתיים וחודשיים שאתה נמצא במשרד לא עשית דבר כדי למנוע את זה. 

<שר הבריאות יעקב ליצמן:>
כמו שאת לא עשית שום דבר בשנה ושלושת רבעי כשהיית שרת הבריאות. את לא העברת אפילו חוק אחד במשך שנה ושלושת רבעי כשהיית שרת הבריאות. 

<יעל גרמן (יש עתיד):>
אני לא מדברת עלי. אתה לא נתת לי להעביר כשאני רציתי להעביר. אתה היית אופוזיציה לחוק שעכשיו אתה רוצה - - - 

<שר הבריאות יעקב ליצמן:>
הייתה לך קואליציה. העברת מה שרצית? לא עשית כלום. 

<אלי אלאלוף (יו"ר ועדת העבודה, הרווחה והבריאות):>
אדוני השר, תאפשר. 

<שר הבריאות יעקב ליצמן:>
לא, היא אומרת לי שאני לא עשיתי שנתיים. שתגיד מה שהיא עשתה. 

<יעל גרמן (יש עתיד):>
אדוני השר, לא עשית שום דבר עד היום ועכשיו אתה בא ואתה מספר לנו שאתה מגיש משהו סוף המושב שלנו, כאשר אפשר יהיה להתחיל לדון בו רק בנובמבר, זאת אומרת שיחלפו שלוש שנים. אין שום סיכוי שהסקר הבא שתעשו יראה שיש ירידה, ולו רק בגלל דבר אחד, בגלל האייקוס. אני לא מבינה מה ההתעקשות הזו לבוא ולהימנע. אתה מדבר על ה-FDA? אתה מדבר על ארצות הברית? תעשה מה שארצות הברית אמרה. ארצות הברית אמרה ההיפך ממך. עד שלא יוכיחו לי שזה לא מזיק, אני אוסרת על השיווק. אתה לא אוסר על השיווק. אתה נותן לחברה סינית שמוכרת לנו במסווה של צלופן, שקרים. אתה נותן לה לשווק ועל ידי כך להמשיך ולגרוע ולזרוע הרס ומוות. אני מבקשת ממך שממש כמו שבארצות הברית עשו, דבר ראשון תאסור את השיווק של הדבר הזה. כשיוכיחו שהוא לא מזיק, אז תרשה לשווק את זה ולא כפי שאתה עושה. 

דבר אחרון שאני רוצה לומר, אני העליתי הצעה. דרך אגב, לכל הצעות החוק שהיו בנושא עישון, התנגדת. גם להצעות שלי. איך אתה יכול לבוא ולומר לנו שאתה בעד מניעת עישון וכאשר מביאים חוקים מאוד מאוד פשוטים שמדברים על מניעת עישון, אתה מתנגד להם? אתה התנגדת לחוק שבא ומבקש להטיל מס קטן מאוד על מס הקנייה של הסיגריות, מס מאוד קטן שלא ישפיע בשום דבר על הכיס של אף אחד, אבל יוכל להביא לכך שתהיה לנו קרן ומן הקרן הזו אנחנו נוכל לפעול כדי שבאמת ימנעו מעישון. ביקשו ממני להוריד את ולהעלות את זה כהצעה לסדר ואני מעלה את זה כאן להצעה לסדר.

אני עכשיו פונה אליך אדוני היושב ראש. בואו נעשה מעשה, אנחנו כאן בוועדה הזאת. בואו נקבל את ההצעה לסדר ונבקש גם מהשר וגם ממשרד האוצר, לא רוצים להעלות מס? שלא יעלו מס. עמד סגן שר האוצר, החמוד והנחמד כמו שאומר ידידי יהודה גליק, באמת אדם מקסים, איציק כהן, ובא ואמר, מי אומר שצריך להעלות מס? אפשר אולי למצוא מקורות מפה ומשם, גם במשרד הבריאות וגם באוצר ולהקים את אותה קרן. אני מבקשת שנקבל החלטה להקים קרן שכל מטרתה יהיה למנוע את נזקי העישון. 

אני חוזרת ואומרת ואני מבקשת לאסור על השיווק של האייקוס כל עוד שלא הוכח שהוא לא מזיק. 

<אלי אלאלוף (יו"ר ועדת העבודה, הרווחה והבריאות):>
תודה. אדון גליק, בבקשה.

<יהודה גליק (הליכוד):>
ראשית, אדוני השר ואדוני המנכ"ל, תודה רבה על ההצעה שהגשתי ושאתם הולכים להגיש. אני חושב שכל פעולה שנעשית כדי להילחם בעישון, תבורך, ובהחלט מן הראוי ואני מאוד מקווה כמו שאמר פה ידידי נחמן וכמו שאמרה פה יעל גרמן, שתוביל את זה כמו שנלחמת על טיפול שיניים לילדים, כמו שנלחמת על הוצאת השומן. פה מדובר בפיקוח נפש. כל מה שתרצה, וחי בהם ונשמרתם לנפשותיכם. ידנו לא שפכו את הדם זה. כל המחויבות על עמידה פה, על הרוצח מספר 1 בעולם ובמדינת ישראל, כשבכל העולם המגמה היא כוללנית כמו שתמר זנדברג מדברת בשבועות האחרונים וכמו שצה"ל מדבר, מגמה לכלות את נושא העישון מן העולם.


כמה דברים לגבי הדברים שהעליתם. א', הציבור החרדי רוצה להשוות בין אוניברסיטאות לישיבות. אני מציע שבתוך החוק יופיע גם שאסור לעשן בישיבות. נדמה לי שזה דבר שהוא בהחלט - - - 

<שר הבריאות יעקב ליצמן:>
מה שחל על כולם, חל על חרדים. 

<יהודה גליק (הליכוד):>
מאה אחוז. אני רוצה שיחול גם על ישיבות. 

מה דעתך אדוני השר שבעיתון "המודיע" מחר תהיה מודעה גדולה, עידוד קניית חזיר, ובעמוד השני תהיה גם מודעה שיהיה כתוב, מן הראוי לא לאכול חזיר, באותו עמוד אפילו, באותו גודל אפילו. האם "המודיע" יסכים לפרסם מודעה כזאת? זה יהיה באותו עמוד. כמו שיפרסמו, כדאי לאכול חזיר, מאוד טעים, מאוד בריא וליד זה גם. אתה תתמוך בזה? אני משוכנע שלא, אז למה דבר שהוא איסור, חמירא סכנתא מאיסורא, אנחנו יודעים, למה בדבר הזה העיתונות החרדית הם גדולי המפרסמים של הסיגריות? אז להוסיף להם עוד כסף וגם לצ'פר אותם, ניתן לכם עוד פרסום על זה. לאסור איסור פרסום גורף. 

ודאי שאתם צודקים על ההחלטה שלכם, איסור ברשתות, אבל גם בעיתונות הכתובה. 

נושא שאתה התנגדת לו בעבר, אני לא מבין למה, לאסור עישון ברכבים שילדים קטנים נוסעים בהם. למה הדבר הזה לא מופיע? 

כמו כן, הגבלת הגיל של מכירת הסיגריות. אגב, כל אחד מאיתנו פה הגיש איזו הצעת חוק. אנחנו מוכנים כולנו לוותר על כל הצעות החוק. שהממשלה תוביל את המאבק כמאבק לאומי, כמאבק שכולנו כלולים בו.

אולי אני יכול להבין את ההתנגדות שלך לתמונות מכוערות, אבל חבילות אחידות זה דבר שהולך היום בכל העולם. עכשיו חזרתי מקנדה. זה קיים שם. באוסטרליה זה קיים. בכל העולם חבילות אחידות. מה שקורה בפועל היום, בעצם המדינה כאילו מסבסדת את הסיגריות כי המיסוי הוא מצחיק, המחיר של הסיגריות עולה ועולה, אבל המיסוי נשאר. על הטבק בכלל לא ממסים.

אני פניתי ליועץ המשפטי לממשלה, ביקשתי להפליל את חברות הסיגריות. הרי פה מדובר על מוצר שאין לו תועלת. זו לא המכונית שאתה אומר, השוואת תועלת של מכונית לעומת תאונות דרכים. זה לא הפלאפון שאתה משווה את התועלת שלו. פה מדובר על מוצר שכל יעדו הוא להרוג את האנשים. הוא גם ממכר וכשאתה משתמש בו על פי הוראת היצרן, אתה הורג את עצמך. אם מיליון אנשים היום מעשנים, 600,000 מתוכם בעשרים שנה הקרובות ימותו מזה. 

כשיש מגיפה, שפעת חזירים, כשיש עשרה אנשים חולים, עושים מהומה. כשיש פה מגיפה ש-600,000 מתים מתוכה, צריך התגייסות כוללת של כל המערכת.

לגבי ערבים. אצל ערבים זו לא רק מלחמה נגד, זה לתת גם משהו חיובי. הרי מה קורה עם האוכלוסיה הערבית? אין מספיק מרכזי תרבות. באים הנוער הביתה, איפה הם יבלו? בבית הנרגילה. צריך להוסיף תוספת של פעילות לשעות הפנאי, לא רק להיאבק נגד.

<אלי אלאלוף (יו"ר ועדת העבודה, הרווחה והבריאות):>
חברים, אני חייב להגיד שאני מרגיש רע בדיון הזה מסיבה אחת, שהגיע ציבור כל כך מכובד, כל כך גדול ואנחנו חברי הכנסת לא אפשרנו להם לדבר. יש גבול כמה. חבר'ה, אותה צנזורה לעצמנו קצת. 

אנחנו נקיים דיון של שעתיים אחרי שהדוח יהיה מוכן ורשות הדיבור הראשונה תהיה אך ורק לציבור כדי לתקן את העיוות של היום, ואני מתנצל על כך. 

<עמוס האוזנר:>
בינתיים, אגב, יש לנו הצעות בכתב.

<אלי אלאלוף (יו"ר ועדת העבודה, הרווחה והבריאות):>
אין לי ברירה. לפי התקנון גם אני חייב לסגור את הישיבה בשעה 11:00. הדיון הוא כל כך חשוב, כל כך זקוק לביטוי של כל המשתתפים. אני מבקש מכם את הבנתכם ובשלב זה אני סוגר את הישיבה. תודה.

<הישיבה ננעלה בשעה 10:55.>

